K O R R A L D U S

Haapsalu			          12. oktoober 2011 nr 626

Detailplaneeringu kehtestamine
(Kuuse tn 36, Haapsalu)

Kuuse tn 36 omaniku Rein Veitmaa 16.08.2011 taotluse nr 7-1.3/2873 alusel algatas Haapsalu Linnavalitsus 24.08.2011 korraldusega nr 528 Kuuse tn 36 kinnistu detailplaneeringu. Korraldusega otsustati mitte algatada detailplaneeringule keskkonnamõju strateegilist hindamist.
Vastavalt Haapsalu Linnavalitsuse 30.03.2011 korraldusega nr 221 kinnitatud lähteseisukohtadele on LEI Ehitusgrupp OÜ poolt koostatud Kuuse tn 36 kinnistu detailplaneering, millega on kavandatud kinnistu jagamine kaheks pereelamukrundiks.
Krundid on kavandatud suurustega 1120m2 ja 1100m2, millest üks on hoonestatud elamu ja abihoonega ja teine on hoonestamata. Planeeritud elamukruntidele on määratud  ehitusõigus ja arhitektuursed hoonestustingimused pereelamu ja abihoone ehitamiseks, samuti heakorra, parkimise, tehnovõrkudega varustamise põhimõtted. Kruntide suurim ehitusalune pind on 250m2, elamute suurim lubatud kõrgus on 8,5m.

Detailplaneering on nõuetekohaselt kooskõlastatud. Planeeringut menetleti vastavalt planeerimisseaduse §22 lihtsustatud korras ja planeeringu vastuvõtmise ning avalikustamise nõuete täitmine asendati planeeritava kinnistu naaberkinnisasjade omanike kirjalike nõusolekutega.  Detailplaneeringut menetleti lihtsustatud korras vastavalt planeerimisseaduse §22 lg 1, sest planeeriti kahte üksikelamukrunti, mis ei asu miljööväärtuslikul alal. Planeeringulahendus, mis näeb ette ühe uue pereelamukrundi moodustamise ja sellele elamu ning abihoone ehitamise, puudutab kinnistu piirinaabreid, avalik huvi puudub.
Detailplaneering vastab Haapsalu üldplaneeringule. 
Võttes arvesse eelnevat ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4, 5 ja 7, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Kuuse tn 36 kinnistu detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Rein Veitmaale (reinveitmaa@hotmail.com), Harry Lindemannile (lindemann.harrry@gmail.com) korralduse koopia saatmisega e-posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Andreas Rahuvarm 
Aselinnapea linnapea ülesannetes					Erko Kalev
                                                                                                           		Linnasekretär